**FAQ – genåbning af genbrugsstationer for private**

**Hvornår er genbrugsstationerne åbne?**

Det er åbne til normal tid, dog ikke døgnåbent. Selvom vi har åbent, opfordrer vi til, at du kun kommer, hvis det er absolut nødvendigt.

**Hvor mange biler, må der komme ind på genbrugsstationen ad gangen?**

Hvis pladsen er under 5.000 km², lukker vi max syv biler ad gangen. Hvis pladsen er mere end 5.000 km², lukker vi 10 biler ind på pladsen ad gangen.

**Hvorfor skal jeg blive i bilen, indtil det er min tur til at aflevere affald?**

For at nedbringe smitterisikoen og opretholde de anbefalede afstande til andre borgere og til ansatte på genbrugsstationerne, skal du blive i bilen.

**Hvorfor må der max være én borger ved hver container?**

For at nedbringe smitterisikoen og opretholde de anbefalede afstande til andre borgere og til ansatte på genbrugsstationerne, må der kun være én borger ved hver container ad gangen.

**Hvorfor skal jeg selv medbringe handsker, skovl og kost?**

For at nedbringe smitterisikoen skal alle besøgende på genbrugsstationerne selv medbringe handsker, skovl og kost.

**Hvorfor er der lukket for at indlevere genstande til direkte genbrug?**

For at nedbringe smitterisikoen og opretholde de anbefalede afstande kan du ikke indlevere genstande til direkte genbrug, da det kræver personlig betjening.

**Hvorfor er døgnåbent lukket ned?**

De døgnåbne pladser er normalt ubemandede uden for normale åbningstider. I denne periode skal vi kunne kontrollere, hvor mange der kommer ind og er på pladsen.

**Er der særlige regler omkring farligt affald?**

På genbrugsstationerne er der et bord til aflevering ude i det fri og ikke inde i miljøhuset, som det plejer.